Optimismen er tilbage blandt studerende og undervisere, som står sammen om den satellit, som Aalborg Universitet fik sendt ud i rummet for nogle uger siden.

Det har været svært at få kontrol over satellitten, og der har være problemer med at at få oplysninger frem og tilbage, men den seneste uge er der sket store fremskridt, siger leder af projektet, lektor Jens Dalsgaard Nielsen. - Ikke alene kan vi nu få informationerne ned fra satellitten, men de seneste dage har vist, at satellitten også kan høre, når vi sender til den, men den fortæller os, at vi sender på for lav styrke,og det problem skal vi have løst, siger Jens Dalsgård Nielsen til DR Nordjylland. Målet med projektet er, at satelitten skal måle på solens stråler, og det skal give meteologerne  bedre informationer, så de kan lave mere præcise langtidsvejrudsigter.